Hermónax

[náhľad|Atická [červenofigúrová keramika|červenofigúrová nolanská amfora so zobrazením menády, cca 470 pred Kr., Antikensammlung (Schloss Wilhelmshöhe) T 696, Kassel]]
**Hermónax** () bol aténsky maliar červenofigúrových váz, činný približne v rokoch 480 – 450 pred Kr.
 
Hermónax, aténsky maliar červenofigúrových váz, pôsobil v ranoklasickom období (zaujíma štylistickú a chronologickú strednú pozíciu medzi „archaickými“ a „klasickými“ majstrami). Jeho podpis (HΕΡΜΟΝΑΧΣ ΕΓΡΑΦΣΕΝ – Hermonax to namaľoval „nakreslil“, grécke sloveso *grafo* znamená „kreslím“ aj „píšem“) sa nachádza na desiatich vázach, štyroch stamnoi v Paríži, Orviete, Bostone a Florencii, na piatich pelikai v Ríme, Viedni a Bellinzone a na čaši z Braurónu (dnešná *Vraona*, neďaleko Atén).

Hermónax, žiak Berlínskeho maliara, zdobil najmä väčšie vázy ako stamnoi, pelikai, početné neck-amfory, niekoľko loutroforoi, hydriai, ale aj niekoľko menších váz ako lékythoi, lekanis z Ferrary (z etruskej nekropoly mesta Spina,  Museo Nazionale di Spina) so zobrazením gigantomachie, niekoľko kylikes a kotylé z Barcelony (nájdený v *Emporione*, dnešnom Ampurias v Španielsku). Dokopy mu bolo pripísaných viac ako 110 váz. Od svojho majstra, Berlínskeho maliara, prevzal množstvo štýlových charakteristík, najmä spôsob kresby členku a niektorých záhybov na chitóne (niektoré z jeho váz, najmä rané diela, pripomínajú miestami aj Makrónov maliarsky štýl). Typickým pre neho je individuálny spôsob kreslenia oka (z profilu), ktorý pridáva zobrazovaným tváram akýsi „šarm“. Jeho vázy sú najčastejšie zdobené mytologickými scénami, akou je napríklad scéna na mníchovskom stamnose (Staatliche Antikensammlungen 2413) so zobrazením narodenia Erichthonia, nolanská amfora so zobrazením Dia a Ganyméda (Washington, University Collection, Midwestern Coll., 162-163, č. 93 ), scéna na viedenskom peliké (Kunsthistorisches Museum, Antikensammlung 3728) s Oidipom a Sfingou či výjav z Homérovej Iliady s Achillom a jeho matkou Thetis na amfore z Würzburgu (Martin von Wagner Museum L 504), jeho vázy sú často zdobené dionýzovskými scénami, ako napr. scéna s Dionýzom, menádami a satyrmi na peliké z Ríma (Museo nazionale etrusco di Villa Giulia 50459) alebo scéna so satyrom a menádou na nolanskej amfore z Kasselu (Staatliche Mussen, Antikensammlung T 696).


Manner of Hermonax ARV 495 1 birth of Erichthonios - Zeus and Iris (01).jpg|Atický červenofigúrový stamnos, narodenie Erichthonia, cca 465 pred Kr., Staatliche Antikensammlungen 2413, Mníchov
Hermonax - ARV 485 24 - Oidipus and the sphinx - Wien KHM AS IV 3728 - 03.jpg|Červenofigúrové peliké so zobrazením Oidipa a Sfingy, cca 470 – 460 pred Kr., Kunsthistorisches Museum, Antikensammlung 3728 , Viedeň
Hermonax ARV 487 55 young warrior arming and woman (02).jpg|Atická červenofigúrová amfora, Achilles prijíma od svojej matky Thetis zbrane vyrobené Héfaistom, Martin von Wagner Museum L 504, Würzburg
Manner of Hermonax - ARV extra - Dionysos with maenads and satyr - Rhodos AM - 01.jpg|Červenofigúrový psyktér so zobrazením Dionýza, menád a satyra, cca 470 – 460 pred Kr., Archaeological Museum Rhodos
Hermonax ARV 488 75bis satyr pursuing maenad - maenad (01).jpg|Červenofigúrová nolanská amfora so zobrazením satyra a menády, cca 470 pred Kr.,  Antikensammlung T 696, Kassel


## Referencie

## Iné projekty

Kategória:Maliari starovekého Grécka